Er jobben forenelig med et familieliv?
Mange som jobber hos oss har samboer eller er gift, med og uten barn. Disse kombinerer sine familieforpliktelser med jobben uavhengig av kjønn. Likevel må det nevnes at det blir noe fravær hjemmefra i utdanning og trening. Samtidig som du må påberegne 4–6 måneders deployeringer til utlandet, avhengig av stilling. Utenlandsoppdragene vil naturlig nok ha friperioder hvor Forsvaret dekker hjemreisen. Hvorvidt dette er forenlig med et familieliv, kommer an på egne og familiens forventninger og behov for din tilstedeværelse. Vi anbefaler uansett å gjøre en tydelig avklaring rundt denne problematikken før du takker ja til et eventuelt jobbtilbud.